sukhrobnurali/uzbek-legal-corpus huggingface dataset:
TIJORAT BANKLARIDA AHOLI OMONATLARI ShARTLARINI LIBERALLAShTIRISh HAMDA KAFOLATLARINI TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(decree, 2009-10-12)

Aholining bank tizimiga ishonchini mustahkamlash, naqd pul mablagʻlarining bankdan tashqari aylanmasini qisqartirish, mamlakat iqtisodiyotini jadal rivojlantirish va aholining turmush darajasini oshirish uchun investitsiya resurslarining gʻoyat muhim manbai sifatida aholining erkin pul mablagʻlarini tijorat banklari omonatlariga jalb etishni yanada ragʻbatlantirish maqsadida: 1. Shunday tartib oʻrnatilsinki, unga muvofiq 2008-yil 1-aprel — 2009-yil 1-aprel oraligʻidagi davrda banklar Oʻzbekiston Respublikasi rezidentlari — jismoniy shaxslardan depozit hisobvaraqlarga, jumladan, taqdim etuvchining depozitlariga naqd pul shaklida qoʻyilgan yoki oʻzlarining xorijiy banklardagi shaxsiy hisobvaraqlaridan oʻtkazilgan milliy va xorijiy valyutadagi pul mablagʻlarini omonatlarning miqdorini cheklamagan va ularning kelib chiqish manbalarini tasdiqlaydigan hujjatlarni talab etmagan holda qabul qilishga majburdirlar. 2. Belgilansinki: Oʻzbekiston Respublikasi rezidentlari — jismoniy shaxslar tomonidan banklardagi depozit hisobvaraqlarga qoʻyiladigan mablagʻlar manbalari deklaratsiya qilinmaydi; 2008-yil 1-aprel — 2009-yil 1-aprel oraligʻidagi davrda jismoniy shaxslar tomonidan banklardagi depozit hisobvaraqlarga qoʻyiladigan pul mablagʻlari soliqlardan va boshqa majburiy toʻlovlardan ozod etiladi. 4. Maʼlumot uchun qabul qilinsinki, qonun hujjatlariga muvofiq: pul qoʻyuvchi jismoniy shaxslar banklardagi depozit hisobvaraqlariga qoʻyilgan pul mablagʻlarini oʻzlarining xohishlariga koʻra va cheklovlarsiz tasarruf etishlari mumkin; banklar jismoniy shaxslarning hisobvaraqlari va pul qoʻyilmalari borasida, shuningdek, ular boʻyicha amalga oshiriladigan operatsiyalar xususida bank siri saqlanishini kafolatlashlari shart; bank siri hisoblangan maʼlumotlarni noqonuniy oshkor etgani yoki uchinchi shaxslarga bergani uchun aybdor boʻlgan mansabdor shaxslar qonun hujjatlarida belgilangan tartibda javobgarlikka, hatto jinoiy javobgarlikka ham tortiladi. 5. Oʻzbekiston Respublikasi Bosh prokuraturasi mahalliy hokimiyat organlari, huquqni muhofaza qilish, soliq va boshqa nazorat organlari, banklar, mansabdor shaxslar tomonidan bank siri toʻgʻrisidagi qonun hujjatlari talablariga soʻzsiz rioya etilishi ustidan qatʼiy nazorat oʻrnatsin. 6. Oʻzbekiston Respublikasi Markaziy banki Adliya vazirligi, boshqa manfaatdor idoralar bilan birgalikda bir oy muddatda qonun hujjatlariga mazkur Farmondan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 7. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev va Oʻzbekiston Respublikasi Markaziy banki raisi F.M. Mullajonov zimmalariga yuklansin.
YILLIK ISHLAB CHIQARISH HAJMLARINI SHAKLLANTIRISH, MOLIYALASHTIRISH HAMDA AJRATILGAN MABLAGʻLAR MAQSADLI VA SAMARALI SARFLANISHINI NAZORAT QILISH TARTIBI TOʻGʻRISIDAGI NIZOMGA OʻZGARTIRISHLAR KIRITISH HAQIDA
(resolution, 2025-04-01)

Film ishlab chiqarishda qoʻllanilayotgan kinotexnologik jarayonlarning zamonaviy taraqqiyot darajasi, elektron axborot manbalarini saqlash vositalarining yangi turlari yuzaga kelganligini hisobga olgan holda, “Oʻzbekkino” Milliy agentligi va Oʻzbekiston Respublikasi Moliya vazirligi qaror qiladi: 1. “Oʻzbekkino” Milliy agentligi va Oʻzbekiston Respublikasi Moliya vazirligining 2004-yil 16-iyundagi 18 va 85-son (2004-yil 16-iyul, roʻyxat raqami 1385 — Oʻzbekiston Respublikasi qonun hujjatlari toʻplami, 2004-y., 28-son, 327-modda), qarori bilan tasdiqlangan Yillik ishlab chiqarish hajmlarini shakllantirish, moliyalashtirish hamda ajratilgan mablagʻlar maqsadli va samarali sarflanishini nazorat qilish tartibi toʻgʻrisidagi nizomga ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligi tomonidan davlat roʻyxatidan oʻtkazilgandan soʻng oʻn kundan keyin kuchga kiradi.
BOJXONA YuK DEKLARATSIYASINI TOʻLDIRISh TARTIBI TOʻGʻRISIDAGI YOʻRIQNOMAGA OʻZGARTIShLAR KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining 16 va 90-moddalariga (Oʻzbekiston Respublikasi Oliy Majlisi Axborotnomasi, 1998-y., № 2, 36-modda), Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga, Oʻzbekiston Respublikasi Prezidentining 2007-yil 12-dekabrdagi “Oʻzbekiston Respublikasining 2008-yilgi asosiy makroiqtisodiy koʻrsatkichlari va davlat budjeti parametrlari toʻgʻrisida”gi PQ-744-sonli qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 1999-yil 24-sentabrdagi qarori bilan tasdiqlangan “Bojxona yuk deklaratsiyasini toʻldirish tartibi toʻgʻrisidagi yoʻriqnoma”ga (1999-yil 3-noyabr, roʻyxat raqami 834 — Meʼyoriy hujjatlar byulleteni, 1999-y., 12-son) 1, 2 va 3-sonli ilovalarga* muvofiq oʻzgartishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi.
BOJXONA RASMIYLAShTIRUVI BOʻYIChA MUTAXASSIS TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2016-10-26)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Bojxona rasmiylashtiruvi boʻyicha mutaxassis toʻgʻrisidagi nizomga (2003-yil 15-sentabr, roʻyxat raqami 1272 — Meʼyoriy hujjatlar axborotnomasi, 2003-yil, 17-18-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun muddat oʻtgach kuchga kiradi. 3. Ushbu qaror ijrosi ustidan nazorat Davlat bojxona qoʻmitasi raisining birinchi oʻrinbosari Sh. Xayrullayev zimmasiga yuklatilsin.
JISMONIY ShAXSLAR TOMONIDAN AMALGA OShIRILADIGAN XUSUSIY QURILISh OBYEKTLARINI LOYIHALASh, QURISh, FOYDALANIShGA TOPShIRISh, ROʻYXATGA VA HISOBGA OLISh TARTIBINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-02-19)

Oʻzbekiston Respublikasi Vazirlar Mahkamasining 2003-yil 2-dekabrdagi 538-son qarori bilan tasdiqlangan “Oʻzbekiston Respublikasi Davlat arxitektura va qurilish qoʻmitasi toʻgʻrisidagi nizom”ga (Oʻzbekiston Respublikasi qonun hujjatlari toʻplami, 2003-y., 23-son, 233-modda) va Oʻzbekiston Respublikasi Vazirlar Mahkamasining 2003-yil 8-yanvardagi 8-son qarori bilan tasdiqlangan “Oʻzbekiston Respublikasi Davlat statistika qoʻmitasi toʻgʻrisidagi nizom”ga (Oʻzbekiston Respublikasi qonun hujjatlari toʻplami, 2003-y., 1-2-son, 7-modda, 2005-y., 8-son, 44-modda) muvofiq Oʻzbekiston Respublikasi Davlat arxitektura va qurilish qoʻmitasi va Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat arxitektura va qurilish qoʻmitasi va Makroiqtisodiyot va statistika vazirligi tomonidan tasdiqlangan “Jismoniy shaxslar tomonidan amalga oshiriladigan xususiy qurilish obyektlarini loyihalash, qurish, foydalanishga topshirish, roʻyxatga va hisobga olish tartibi” (1998-yil 10-oktabr, roʻyxat raqami 499) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan soʻng kuchga kiradi. 3. Ushbu qaror Oʻzbekiston Respublikasi Moliya vazirligi, Yer resurslari, geodeziya, kartografiya va davlat kadastri davlat qoʻmitasi va “Oʻzkommunxizmat” agentligi bilan kelishilgan.
OʻZBEKISTON RESPUBLIKASI DAVLAT SOLIQ QOʻMITASINING AYRIM NORMATIV-HUQUQIY HUJJATLARINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-02-19)

Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Davlat soliq qoʻmitasi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat soliq qoʻmitasi tomonidan 1996-yil 12-yanvarda 96-5-son bilan tasdiqlangan Eksport qilish taqiqlangan tovarlarni musodara qilish tartibi (1996-yil 12-yanvar, roʻyxat raqami 216); Oʻzbekiston Respublikasi Davlat soliq qoʻmitasi tomonidan 1997-yil 10-aprelda 97-30-son bilan tasdiqlangan Soliq organlari tomonidan savdo, xizmat koʻrsatish sohasidagi korxonalar faoliyatini tekshirishdan oʻtkazish va davlat nazoratini amalga oshirish tartibi (1997-yil 21-aprel, roʻyxat raqami 331). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OLIY TAʼLIM MUASSASALARI TALABALARIGA STIPENDIYALAR TAYINLASh VA TOʻLASh TARTIBI TOʻGʻRISIDAGI YOʻRIQNOMAGA QOʻShIMChA VA OʻZGARTIRIShLAR KIRITISh TOʻGʻRISIDA
(resolution, 2020-03-27)

Oʻzbekiston Respublikasi Prezidentining 2007-yil 12-dekabrdagi “Oʻzbekiston Respublikasi Davlat budjetining 2008-yilgi asosiy makroiqtisodiy koʻrsatkichlari va parametrlari toʻgʻrisida”gi PQ-744 sonli qarori ijrosini taʼminlash hamda talabalarga stipendiyalar tayinlash va toʻlash tartibini takomillashtirish hamda toʻlov-kontrakt shaklida taʼlim olayotgan talabalarning yuqori reyting koʻrsatkichlari boʻyicha oʻqishga qiziqishlarini oshirish maqsadida qaror qilamiz: 1. 2004-yil 10-martdagi 2-P va 43-sonli Oʻzbekiston Respublikasi Oliy va oʻrta maxsus taʼlim vazirligi va Oʻzbekiston Respublikasi Moliya vazirliklari qarori bilan tasdiqlangan (Adliya vazirligida 16.04.2004-yilda № 1339-son bilan roʻyxatga olingan, Oʻzbekiston Respublikasi Qonun hujjatlari toʻplami 2004-yil 15-son 184-modda) Oliy taʼlim muassasalari talabalariga stipendiyalar tayinlash va toʻlash tartibi toʻgʻrisidagi Yoʻriqnomaga ilovaga* muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XITOY XALQ RESPUBLIKASI HUKUMATI TOMONIDAN BERILADIGAN GRANT MABLAGʻLARIDAN SAMARALI FOYDALANISHNI TAʼMINLASH CHORA-TADBIRLARI TOʻGʻRISIDA
(resolution, 2021-04-30)

Xitoy Xalq Respublikasi (XXR) Hukumati tomonidan beriladigan grant mablagʻlaridan samarali foydalanishni taʼminlash maqsadida: 1. Oʻzbekiston Respublikasi Hukumati bilan Xitoy Xalq Respublikasi Hukumati oʻrtasida 2007-yilning 3-noyabrida imzolangan bitimga muvofiq, XXR Hukumati tomonidan 60 mln. yuan (8,2 mln. AQSH dollari) miqdorida grant berilgani maʼlumot uchun qabul qilinsin. 2. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Sogʻliqni saqlash vazirligining XXR Hukumati grant mablagʻlari hisobidan amalga oshirilishi taklif qilinayotgan ilovaga* muvofiq loyihalar roʻyxati toʻgʻrisidagi taklifiga rozilik berilsin. 3. Oʻzbekiston Respublikasi Sogʻliqni saqlash vazirligi, Tashqi ishlar vazirligi hamda Tashqi iqtisodiy aloqalar, investitsiyalar va savdo vazirligi Xitoy tomoni bilan kelishilgan mazkur grant mablagʻlarini olish va xizmat koʻrsatish bilan bogʻliq tartib-qoidalarning oʻz vaqtida rasmiylashtirilishini taʼminlasin. 4. Oʻzbekiston Respublikasi Sogʻliqni saqlash vazirligi: ilovaga muvofiq loyihalarni amalga oshirish boʻyicha asosiy tadbirlarni ishlab chiqish, tasdiqlash va ishlarni umumiy muvofiqlashtirishni; XXR Hukumatining grant mablagʻlari hisobiga xarid qilinadigan tibbiy uskunalarning saqlanishi, maqsadli va samarali ishlatilishini taʼminlasin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Sogʻliqni saqlash vazirligi bilan birgalikda grant mablagʻlari hisobidan xarid qilinadigan tibbiy uskunalarni oʻrnatish uchun tuman tibbiyot birlashmalarida xonalarni tayyorlash va ularning saqlanishi hamda qatʼiyan maqsadli va samarali ishlatilishini taʼminlash boʻyicha zarur tadbirlarni amalga oshirsin. 6. Oʻzbekiston Respublikasi Tashqi iqtisodiy faoliyat milliy banki ushbu grantga hisob-kitob xizmati koʻrsatish boʻyicha XXRning vakolatli banki bilan banklararo bitimni imzolashga vakil qilinsin. 7. Quyidagilar: Oʻzbekiston Respublikasi Sogʻliqni saqlash vazirligi loyihalarni XXR Hukumatining grant mablagʻlari hisobidan amalga oshirish doirasida Oʻzbekiston Respublikasi hududiga olib kelinadigan uskunalar va moddiy resurslar uchun bojxona toʻlovlari va yigʻimlar toʻlashdan; Oʻzbekiston Respublikasi Sogʻliqni saqlash vazirligi talabnomalariga koʻra, loyihalarni amalga oshirishda ishtirok etayotgan xorijiy mutaxassislar vizalarni hamda vaqtincha roʻyxatda turishni rasmiylashtirishda konsullik yigʻimlari va davlat boji toʻlashdan ozod qilinsin. 8. Mazkur Qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari R.S. Qosimov zimmalariga yuklansin.
Xalqaro shartnomani tasdiqlash toʻgʻrisida
(resolution, 2008-02-11)

Xalqaro terrorizmga qarshi kurashish samaradorligini oshirish hamda MDX davlat rahbarlari Kengashining 2003-yil 19-sentabrdagi “MDH qatnashchilari boʻlgan davlatlar tomonidan “Igla” va “Strela” rusumli koʻchma zenit raketa komplekslarini xalqaro yetkazishni nazorat qilish boʻyicha chora-tadbirlar toʻgʻrisida”gi qarorini amalga oshirish maqsadida, shuningdek, “Oʻzbekiston Respublikasining xalqaro shartnomalari toʻgʻrisida”gi Qonunning 20-moddasiga muvofiq: 1. 2007-yil 18-may kuni (Moskva shahri) tomonlar imzolagan Oʻzbekiston Respublikasi Hukumati bilan Rossiya Federatsiyasi Hukumati oʻrtasida koʻchma zenit raketa komplekslarini uzatish (olish) toʻgʻrisida maʼlumot almashish toʻgʻrisidagi bitim tasdiqlansin. 2. Oʻzbekiston Respublikasi Tashqi ishlar vazirligi ushbu qarorning 1-bandida koʻrsatilgan Bitimning kuchga kirishi uchun zarur boʻlgan davlat ichki tartib-taomillar bajarilganligi toʻgʻrisida Rossiya Federatsiyasiga tegishli bildirishnomani yuborsin. 3. Vazirlar Mahkamasi (Sh. Mirziyoyev), Mudofaa vazirligi (R. Mirzayev), Tashqi ishlar vazirligi (V. Norov), Adliya vazirligi (R. Muxitdinov) Bitim kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev hamda Oʻzbekiston Respublikasi Prezidenti huzuridagi Milliy xavfsizlik kengashi kotibi M. Atayev zimmasiga yuklansin.
BOJXONA QONUNChILIGINI BUZGAN ShAXSLARNI MAʼMURIY UShLAB TURISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(law, 2018-02-02)

Oʻzbekiston Respublikasining “Davlat bojxona xizmati toʻgʻrisida”gi Qonunining 6-moddasiga hamda Oʻzbekiston Respublikasining “Oʻzbekiston Respublikasining Jinoyat, Jinoyat-protsessual kodekslariga hamda Oʻzbekiston Respublikasining Maʼmuriy javobgarlik toʻgʻrisidagi kodeksiga oʻzgartish va qoʻshimchalar kiritish haqida”gi “Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga asosan, Oʻzbekiston Respublikasi Davlat bojxona qoʻmitasi qaror qiladi: 1. Bojxona qonunchiligini buzgan shaxslarni maʼmuriy ushlab turish tartibi toʻgʻrisidagi nizomga (1999-yil 7-may, roʻyxat raqami 717) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Mazkur qarorning ijrosini nazorat qilish Davlat bojxona qoʻmitasi raisining birinchi oʻrinbosari Sh. Xayrullayev zimmasiga yuklatilsin.
VAZIRLAR MAHKAMASINING “PAXTA TOLASINI XORIJIY INVESTITSIYaLAR IShTIROKIDAGI KORXONALARGA SOTISh MEXANIZMINI YANADA TAKOMILLAShTIRISh ChORA-TADBIRLARI TOʻGʻRISIDA” 2005 YIL 19 OKTYABRDAGI 232-SON QARORIGA OʻZGARTIRISh KIRITISh HAQIDA (OʻZBEKISTON RESPUBLIKASI PREZIDENTINING “PAXTA TOLASINI RESPUBLIKANING IChKI ISTEʼMOLChILARIGA SOTIShNI TAKOMILLAShTIRISh VA TOʻQIMAChILIK SANOATINI RIVOJLANTIRISh ChORA-TADBIRLARI TOʻGʻRISIDA” 2007-YIL 21 NOYABRDAGI PQ-733-SON QARORI)
(resolution, 2010-12-24)

Oʻzbekiston Respublikasi Prezidentining “Paxta tolasini respublikaning ichki isteʼmolchilariga sotishni takomillashtirish va toʻqimachilik sanoatini rivojlantirish chora-tadbirlari toʻgʻrisida” 2007-yil 21-noyabrdagi PQ-733-son qaroriga muvofiq Vazirlar Mahkamasi qaror qiladi: 1. Vazirlar Mahkamasining “Paxta tolasini xorijiy investitsiyalar ishtirokidagi korxonalarga sotish mexanizmini yanada takomillashtirish chora-tadbirlari toʻgʻrisida” 2005-yil 19-oktabrdagi 232-son qarori 2-bandining birinchi xatboshi (Oʻzbekiston Respublikasi QT, 2005-y., 9-10-son, 56-modda) quyidagi tahrirda bayon qilinsin: “2. Belgilab qoʻyilsinki, paxta tolasi xorijiy investitsiyalar ishtirokidagi korxonalarga Oʻzbekiston Respublikasi Tashqi iqtisodiy aloqalar, investitsiyalar va savdo vazirligining tashqi savdo kompaniyalari hamda Oʻzbekiston respublika tovar-xomashyo birjasi orqali paxta tolasining ulgurji sotish narxida qoʻshilgan qiymat soligʻi summasini schyot-fakturalarda ajratib koʻrsatgan holda sotiladi”. 2. Ushbu qaror 2008-yil 1-yanvardan boshlab kuchga kiradi.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTISHLAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Oʻzbekiston Respublikasining 2008-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2007-yil 12-dekabrdagi PQ-744-son qaroriga muvofiq: 1. Oʻzbekiston Respublikasi Prezidentining ayrim farmonlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 2. “Oʻzbekiston Respublikasi Prezidentining baʼzi farmonlarini oʻz kuchini yoʻqotgan deb hisoblash va baʼzilariga oʻzgartishlar kiritish toʻgʻrisida” Oʻzbekiston Respublikasi Prezidentining 1998-yil 16-apreldagi PF-1988-sonli Farmoni 2-ilovasining 4-bandidagi toʻrtinchi xatboshi chiqarib tashlansin.
YOʻL HARAKATI QOIDALARINI BUZILIShIGA DOIR MAʼMURIY IShLARNI KOʻRIB ChIQIShNI TAShKIL ETISh HAQIDAGI YOʻRIQNOMAGA QOʻShIMChALAR KIRITISh TOʻGʻRISIDA
(order, 2011-07-15)

Oʻzbekiston Respublikasining 2007-yil 13-dekabrdagi OʻRQ-125-sonli “Oʻzbekiston Respublikasining Maʼmuriy javobgarlik toʻgʻrisidagi kodeksiga oʻzgartirish va qoʻshimchalar kiritish haqida”gi Qonuni hamda Oʻzbekiston Respublikasi Vazirlar Mahkamasining 2007-yil 16-oktabrdagi 216-sonli “Yoʻl harakati xavfsizligini taʼminlash boʻyicha qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-yil, 41-42 son, 419-modda) muvofiq buyuraman: 1. Oʻzbekiston Respublikasi Ichki ishlar vazirining 2000-yil 23-apreldagi 87-son buyrugʻi bilan tasdiqlangan “Yoʻl harakati qoidalarini buzilishiga doir maʼmuriy ishlarni koʻrib chiqishni tashkil etish haqidagi yoʻriqnoma”ga (2000-yil 9-iyun, roʻyxat raqami 933) ilovaga muvofiq qoʻshimchalar kiritilsin. 2. Oʻzbekiston Respublikasi Ichki ishlar vazirining “Yoʻl harakati qoidalarini buzilishiga doir maʼmuriy ishlarni koʻrib chiqishni tashkil etish hamda haydovchilik guvohnomasiga talon berish va almashtirish tartibi toʻgʻrisidagi yoʻriqnomalarga oʻzgartirish va qoʻshimchalar kiritish haqida”gi 2007-yil 27-dekabrdagi 235-sonli buyrugʻi bekor qilinsin. 3. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kundan keyin kuchga kiradi. 1. 3.3-banddagi “1281-moddasi birinchi qismida” degan soʻzlardan keyin “1282-moddasining birinchi va ikkinchi qismlarida,” degan soʻzlar bilan toʻldirilsin. 2. 3.4-bandning: birinchi xatboshisi “1281-moddasi birinchi qismida” degan soʻzlardan keyin “1282-moddasi birinchi va ikkinchi qismlarida,” degan soʻzlar bilan toʻldirilsin; ikkinchi xatboshisi “1281” raqamidan keyin “1282,” raqami bilan toʻldirilsin. 3. 3.5-bandning birinchi xatboshisi “1281-moddasi birinchi qismida” degan soʻzlardan keyin “1282-moddasi birinchi va ikkinchi qismlarida,” degan soʻzlar bilan toʻldirilsin. 4. 3.6-bandning birinchi xatboshisi “1281-moddasi birinchi qismida” degan soʻzlardan keyin “1282-moddasi birinchi qismida,” degan soʻzlar bilan toʻldirilsin. 5. 3.7-bandning birinchi xatboshisi “125-moddasi toʻrtinchi” soʻzidan keyin “va beshinchi qismlarida,” degan soʻzlar bilan toʻldirilsin. 6. 3.10-bandning birinchi xatboshisi “va 1281-moddasi 1-qismida” degan soʻzlardan keyin “hamda 1282-moddasi birinchi qismida” degan soʻzlar bilan toʻldirilsin. 7. 3.23-bandning uchinchi xatboshisi “1281-moddasi birinchi qismida” degan soʻzlardan keyin “1282-moddasi birinchi va ikkinchi qismlarida,” degan soʻzlar bilan toʻldirilsin. 8. 5.4-band “1281” raqamidan keyin “1282” raqami bilan toʻldirilsin. 9. 8.3.3-bandning ikkinchi xatboshisi “transportda telefondan foydalanish” degan soʻzlardan keyin “va transport vositasini boshqarish paytida transport vositasi salonining old qismiga ishlab chiqaruvchi korxona tomonidan oʻrnatilgan monitordan (displeydan) tele, videodasturlar tomosha qilish uchun foydalanish” degan soʻzlar bilan toʻldirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh, ShUNINGDEK BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING 2008 YILGI ASOSIY MAKROIQTISODIY KOʻRSATKIChLARI VA DAVLAT BUDJETI PARAMETRLARI TOʻGʻRISIDA” 2007-YIL 12 DEKABRDAGI PQ-744-SON QARORI)
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2007-yil 12-dekabrdagi PQ-744-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 1. Vazirlar Mahkamasining “Import boj poshlinalarini unifikatsiya qilishga doir qoʻshimcha chora-tadbirlar toʻgʻrisida” 2002-yil 31-maydagi 189-qarorining 2-bandi (Oʻzbekiston Respublikasi QT, 2002-y., 5-son, 28-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash va ayrimlariga oʻzgartirishlar kiritish toʻgʻrisida” 2002-yil 26-iyuldagi 267-qarorining 2-bandi (Oʻzbekiston Respublikasi QT, 2002-y., 7-son, 43-modda). 3. Vazirlar Mahkamasining “Boj-tarif bilan tartibga solishni yanada takomillashtirish chora-tadbirlari toʻgʻrisida” 2004-yil 7-yanvardagi 4-qarorining 3-bandi va qarorga 3-ilova (Oʻzbekiston Respublikasi QT, 2004-y., 1-son, 1-modda).